Herhaling en stories wat inmekaar vleg - Malkoppie Terapie
Herhaling en stories wat inmekaar vleg
Soos ek skryf wonder ek hoe ek gaan onthou oor wat ek al geskryf het. Ek het nogal die vermoë om 'n lekker storie weer te vertel. Hopelik is die storie se onthou dieselfde.
Vannaand sit ek weer by die werk, die term wat ons gebruik is 'hotfix'; ek het nou aan die Afrikaans gesit en dink en ek het op warm regmaak uitgekom.. klink sommer verkeerd. Die realiteit is dat ons kode op produksie vrylaat om 'n produksie probleem regtemaak. Dit is laat nagte en omgee oor kode en toetse met 'n handjie vol kollegas wat saam omgee... Die res van die bestuur gebruik die duimpie of the handeklap emojies as ons aspris die 'ons is klaar boodskap' laat nag of vroeg oggend tik en stuur en hoop dit maak die wakker wat eintlik hier moes gesit het.
My kop tol nogal vannaand, hoe op aarde het ek in IT beland. Wat het my besiel om uit besigheid te skuif. Ek het het 'n paar hero's in my besigheidslewe, ek bly bevoorreg. Ek voel vannaand om my superman te bel en te vra vir 'n vrypass. Kort ek 'n red van waar ek nou is? Weet ek wat ek wil hê? Waar lê my passie? Van 'n hoogte na 'n laagte binne dae…
Ek dink dit is net vandag se onsekerheid op die vloer wat my twyfel in myself weer laat opvlam. 'n Paar daggies oor dan gaan ek op vakansie.. die nuwe jaar sal antwoorde bring of ander geleenthede bring.